CELEX: 22019D0209
Language: fi
Date: 2017-05-05 00:00:00
Title: ETA:n sekakomitean päätös N:o 97/2017, annettu 5 päivänä toukokuuta 2017, ETA-sopimuksen liitteen XIII (Liikenne) muuttamisesta [2019/209]

7.2.2019   
               
               
                  FI
               
               
                  Euroopan unionin virallinen lehti
               
               
                  L 36/57
               
            
         ETA:N SEKAKOMITEAN PÄÄTÖS
         N:o 97/2017,
         annettu 5 päivänä toukokuuta 2017,
         ETA-sopimuksen liitteen XIII (Liikenne) muuttamisesta [2019/209]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Yhteisistä säännöistä rautatieyritysten kirjanpidon säännönmukaistamiseksi annetun neuvoston asetuksen (ETY) N:o 1192/69 kumoamisesta 14 päivänä joulukuuta 2016 annettu Euroopan parlamentin ja neuvoston asetus (EU) 2016/2337 (1) olisi otettava osaksi ETA-sopimusta.
                  
               
                     (2)
                  
                  
                     Asetuksella (EU) 2016/2337 kumotaan neuvoston asetus (ETY) N:o 1192/69 (2), lukuun ottamatta asetuksen (ETY) N:o 1192/69 liitteen IV säännöksiä, joiden soveltamista kirjanpidon säännönmukaistamiseen luokan IV osalta jatketaan 31 päivään joulukuuta 2017. Asetus (ETY) N:o 1192/69, joka on otettu osaksi ETA-sopimusta, olisi sen vuoksi poistettava ETA-sopimuksesta 1 päivästä tammikuuta 2018.
                  
               
                     (3)
                  
                  
                     Asetuksesta (EU) 2016/2337 tulee 31 päivän joulukuuta 2017 jälkeen vanhentunut, ja sen vuoksi se olisi poistettava ETA-sopimuksesta 1 päivästä tammikuuta 2018.
                  
               
                     (4)
                  
                  
                     Sen vuoksi olisi muutettava ETA-sopimuksen liitettä XIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XIII seuraavasti:
            
                        1.
                     
                     
                        Lisätään 39 kohdan (neuvoston asetus (ETY) N:o 1192/69) jälkeen kohta seuraavasti:
                        
                                    ”39 a.
                                 
                                 
                                    
                                       32016 R 2337: Euroopan parlamentin ja neuvoston asetus (EU) 2016/2337, annettu 14 päivänä joulukuuta 2016, yhteisistä säännöistä rautatieyritysten kirjanpidon säännönmukaistamiseksi annetun neuvoston asetuksen (ETY) N:o 1192/69 kumoamisesta (EUVL L 354, 23.12.2016, s. 20).”
                                 
                              
                  
                        2.
                     
                     
                        Poistetaan ALAKOHTAISTEN MUKAUTUSTEN II kohdasta ilmaisu ”asetuksen (ETY) N:o 1192/69 3 artiklaan”1 päivästä tammikuuta 2018.
                     
                  
                        3.
                     
                     
                        Poistetaan 39 kohdan (neuvoston asetus (ETY) N:o 1192/69) ja 39a kohdan (Euroopan parlamentin ja neuvoston asetus (EU) 2016/2337) tekstit 1 päivästä tammikuuta 2018.
                     
                  
         
            2 artikla
            Asetuksen (EU) 2016/2337 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 6 päivänä toukokuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty. (*1)
            
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 5 päivänä toukokuuta 2017.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 354, 23.12.2016, s. 20.
         
            (2)  EYVL L 156, 28.6.1969, s. 8.
         
            (*1)  Valtiosäännön asettamista vaatimuksista ei ole ilmoitettu.